Čo všetko môžem mať v príručnej batožine Ryanair?
Batožina prechádza tiež cez bezpečnostnú kontrolu a preto by nemala obsahovať žiadne tekutiny s objemom nad 100 ml. Preto tomu prispôsobte svoju kozmetiku. V príručnej batožine môžete prevážať lieky – ak sú na predpis, vezmite si aj ten predpis od lekára so sebou. Všeobecné pravidlá rozoberáme aj v článku o príručnej batožine.
Preprava detského kočíka je bezplatná. Za iné detské doplnky (autosedačka/vysoká stolička/cestovná postieľka) však zaplatíte poplatok minimálne 15 €. Dieťa do 2 rokov nemá nárok na batožinu, ale dospelá osoba okrem vlastnej batožiny môže mať u seba detskú tašku s hmotnosťou do 5 kg v rozmeroch 45x35x20 cm. Toto dieťa musí sedieť na kolenách dospelého a mať vek maximálne do 2 rokov, najmenej však 8 dní.
Dieťa staršie ako 2 roky a mladšie ako 16 rokov cestuje s osobou staršou ako 16 rokov.